اینگیلتره‌نین اولوسلار آراسی تیجارت ناظیری لیام فوکس اؤلکه‌سی‌نین آوروپا بیرلیگیندن آیریلدیکتان سونرا تورکیه مدلی ایله ایره‌لیله‌یه بیله‌جگینی سؤیله‌دی.
لیام فوکس تورکیه کیمی آوروپا بیرلیگینین گمروک بیرلیگی عضوو اولا‌راق یولا داوام ائده بیله‌جک‌لرینی قئید ائتدی.
فوخ بی بی سی -یه "برگزیت" ایله علاقه‌دار وئردیگی آچیقلامادا اینگیلتره‌نین آوروپا بیرلیگی عضولوگون‌دن چیخیشینی "قارماشیق " کیمی تانیملادی.
لیام فوکس اینگیلتره‌نین آوروپا بیرلیگیندن آیریلماسینا رغمن گمروک بیرلیگینده قالماسی فیکری ایله باغلی اؤزونون آزاد تیجارت طرفداری اولدوغونو بیلدیردی.
اینگیلیس ناظر: " فرقلی آلترناتیولری آراشدیرماق ایستییریک. مسئلن، تورکیه. تورکیه‌نین بعضی حیصه‌لری گمروک بیرلیگینده دیر،بعضی حیصه‌لری ایسه دئییل. بوتون مسئله‌لری آراشدیردیقدان سونرا حکومت بو مسئله‌ده اورتاق فیکره گله‌جک" دئدی.
